- Kolosi
- <
- 1
- >

Kolosi
Poloa Lomu kumate kina nopi maineno Kolosi kumate maineya Yisasife haviya amakupi malenaya veamogamitega mani avona kae-malegeana Tikikasigani Onisimasigani aliana momaminae. Yisasia faliteno hetino ikapinaga haitegeno Poloa 30a kafu agava maineno Kolosi kea kae-malene.
1
1-2 Nagaya Polonae Anumaya Kotia agaia haiya avamete huno Aposolo kanoa hunatenegena mainoafe nagaiene Timoti nenafuene Kolosi kumate mainetama Yisasife havitama tamakupi malenaya neafugatama mani avona kaetaa nelamamue. Anumaya Kotia Nelafa kayone hisia yamaaene tamaipa falu hisia yamaaene tamamisie.
Kolosi kumate anagamoya tamage huya Yisasite amametitia humainae.
3 Taagaya mukia kanafina Yisasi Kalaisina Nefaa, Anumaya Kotifena havinegeta tamakaifena tusia muse hutaa havinegoe. 4-5 Taagaya tamavagea ago havilinoe. Anumaya Kotia tamagelafa humainea kemoa, Yisasife kanale mono kea, tamahapaiya kea ago evayi higetama Yisasia hulatenea yafe havitama tamakupi maletama tamametiti hutama mukia Yisasife haviya amakua amitafa humainaya veamogamife tamahau tamayamopafi nelamahaiye. Anumaya Kotia tamamisia yana ikapinaga talo tala humaleneafe tamametiti nehaya yapiti aniama nehaya yamoa falote hia yafena taagaya Anumayamotega tamakaifena muse nehutaa ke hutaa havinegoe. mage hutaa 6 Anima Yisasia hulatenea kanale mono kea mukia kotega kagino ala huno veapina alino kanale auava yana ali falote humaineafe tamakaite eaamo Anumaya Koti kayone hisia yafema havilama haya kanafi aepa heno tamakaipina ania huno kanale auava yana ali falote humaine. 7 Epafalasia mani mono kea huhaleno higetama havilinae. Ani kanoa taagaila taaya huno Yisasi Kalaisi aliyana alige alige nehia kanogino taagaiene nagopi aliyana nealuna kanogino agaifena aluya huno nenahaiye. 8 Alu Aotage Avamumoa veafema tamahau tamayamopafi nelahamaiya yana tamaminegetama ania kavama nehaya yafena Epafalasia ago taahapai-maine.
Poloa Kolosi veala alino tokiya vaimatesia yafe Anumaya Kotitega havinege.
9 Ani yafe hagote kanafina taagaya ani kea havitetaa ani yupa aepa hetaa tamaya hutaa Anumaya Kotitega havigetaa tamakaifena taagela kaniotamatenoe. Mage hutaa havigoe “Alu Aotake Avamumoa kanale amaku amakesa amamino Anumaya Kotima nehaiya auava yana hamapaisigeno amakupina hiya hinageya havisae. 10 Hiya hisigetama tamakaya kama vaiyesayana Anumayamo veane fatago hutama maisageno Anumayamoa mukia maisaya auava yatamihena ‘Nagai nafanemoya amatea kava nehae.’ huno haisie. Mukiama nehaya kavala kanale yakeya falote hisigetama Anumaya Koti aepaa aluya hutama agetetama agaifema havilinaya yatamimoa ala hisie. 11 Anumayamona tokiyaage hale yamaaleti aliya tokiya vaimatesageya hetofa veane maineya mukia kana yama falote hisigenoa amakuamoa atali talua ohinageya tokiyaage veane ako huya amaipa muse yapi maisae. 12 Tokiyaage hale yapi mainaya veanene hetita maisuna tokiya taminageta tatesia kava huta anifi maisuna yafe Nelafatega tusia muse hisune.” hutaa Anumayamotega havinegoe. 13 Hagoteno Satani kava hulategeta hani yapi mainonageno Anumaya Kotia ani yapiti tavaleno agaia hau ayamopafi nehaiya nafanemo kava yagai-mainelega tavaleno latene. 14 Kefo yatimo aigagilategeta mainonageno Anumaya Koti nafanemoa anifiti kalu hetalesiafe miya hulategeta mainonageno kefo yatia aigetateno atalelatene.
Poloa Kalaisi auavaene aliyamaaenefe humaine.
15 Veamoya Anumaya Kotina oagegahe hayanagi agaia nafanea Yisasia Nefaene nago avamete huana mainaanagino Yisasia Anumaya Kotina hagote nafaneagino maineno mukia Anumaya Kotima talo humalenea yatela alaami maine. 16 Anumaya Kotia hapaigeno Yisasia agaia mukia yana talo humalene. Ikapinaga yaene mopafi yaene neagona yaene noagona yaene ensole vayaene Satani Avamuene ala kava vayaenena agaia agima alisaga hisaya yafe Yisasia talo humalene. 17 Yisasia hagoteno mainegeno mukia yamoa agaia humainea keleti noamile noamile maime ute ete huya mailama humainae. 18 Yisasia agaife haviya amakupi malenaya veamogami amakenopa maineno kava yagaimatene. Yisasia agaife haviya amakupi malenaya veamogami aepaa maineno mukia yamona kava yagaimateno ala kanoami maisiafe uhagotemateno fali-mainefitila eteno heti-maine. 19 Anumaya Kotia haigeno agaiaene mukia tokiyaaene kanale auava yamaaene nafaneamopi maleno hiya humalene. 20 Naa humaineafe Yisasia yafaga yosalema faligeno lavi-mainea kolateti Anumaya Kotia mukia yamaa ma mopafi yaene ikapinaga yaene aigetateno falu hulateno “Nagoke taipale maisune.” huno humaine.
21 Nayona tamaku tamakesamoa kame hutesaya kava higetama kefo yana maitama nehutama Anumaya Kotienena kame hutenae. 22 Hutayanagi Yisasia Nefatega tamavalesigetama kefo yatamia omalesigetama alu aotage veaa maisaya yafeene nagoke veamoya “Kefo ya nehae.” huya ohisaya yafeene Yisasia augafa agata aigeno yafaga yosale fali-maine. Fali-mainea yateti ago aigetamateno falu hunelamateno nagoke taipale alino lamatene. 23 Lamatenegi tamakaya Yisasima hulamatenea mono kema havitama tamakupi malenaya yana atafa hutama tokiya vaiho. Havigu nago yamo tamavayu hisigetama Yisasima hulamatenea kanale mono kema havilinetama tamametiti nehaya yana ataleyafenagi mai lokiya vaitama maiho. Ani kanale mono kea tamakaya havitageya mukia mopale veamoya havilinagena nagaya Polona anima Yisasi hulatenea kanale mono kemo aliya kano mainena mani kea hamanepauve.
Poloa Koloso veane amaya humaine.
24 Tamakai tamaya hisuafe naugafa nagata aiya nopima mainoa yafena aluya huna musena nehue. Kalaisi augafamoma tusia agata aimainea avamete huna nagaya naugafa nagatama aiya yateti Yisasife haviya amakupi malenaya veala agaia augafa maigena Yisasina agatama aimainea yana ali hano nehue. 25 Anumaya Kotia “Yisasina amakua aminaya veanea amaya huo.” huno hunateneanagina mukia Anumaya Koti kea huhalena tamahapaisugetama havilama hisayafene huno hunatene. 26 Hunatenegeno Anumaya Koti kea nayona falakino hanegeya mukia veala hamaopainagi menia ago fufute evayi higeya mukia Yisasina amakua aminaya veamoya nehaviye. 27 Nehavianagino Anumaya Kotia agaia haiya kava huno Yuta vea omainaya veamogami amunopi anima falaki-mainea kea, tusia kanale kea, taveligeta anima falaki-mainea kea mage huya hageta havimainone “Yisasi Kalaisia tagupi maineanagita tagaya haenagaa agaia tokiyaage hale yamaaene kumatela umaigahune.” huya hageta haviteta tametitia nehune. 28 Tagaya nagoke nagokemogami Kalaisifena huhaleta hamanepaita tamavaleta Anumaya Koti aulema tamatesunana Kalaisiene aigamaeya tokiyaage mono veane maisae huta kanale tagu tagesaleti huge tamaveligea nehuta mukia veafena “Kayetama maiho.” huta nehune. 29 Nehugeno Kalaisia mukia tokiyaama nagupi naminea tokiyaleti nagaya tusia kasageke yapiti himamu huna aliyana nealue.

- Kolosi
- <
- 1
- >

© 2002 Wycliffe Bible Translators, Inc.