- Luku
- <
- 3
- >

3
Ti falemate Yonia mono ke huhaleno humaine.
1 Taipiliasi Sisaa mukia Lomu veanela ala kava maine. Fifitinia (15) kafu ala kava kano maigeno ani kanafina Potiusi Pailatia Yutia kotega Gavana kava kano maigeno Helotia Kalili Kavana kava kano maigeno aganaamoa Filipia Ituliaene Talakonaitisiene Gavana kava kano maigeno Laiseniasia Apilini Gavana kava kano maigeno huya mainae. 2 Mainageana ani kanafina Anasiagi Kaiyafasiagi ala mono note kava kanolata mainaanagino ani kanafina Sekalaiya nafanea, Yonia kame kotega umainegeno Anumaya Kotia nago ke hapaiye.
3 Yonia ani kanafina Yotani ti agegaya kumayagale uno Anumaya Koti kea hamapaino mage huno hie “Kefo yatamihe tamakua aiyahae hutama ‘Nagoene ohugahune.’ hutama vigena tina falelamatesugeno Anumaya Kotia kefo yatamia aigetamateno atalelamateno.” huno humaine.
4 Nayona Anumaya Koti aune kanomoa, Aisaiyaa, mage huno kaemaleneane
“Kame kotegati nago kanomoa keha keha huno mage hugahie ‘Anumayamo esia kamaa ali hilato hutama ali fatago hiho. 5 Otufina male havatetama osi agoyaene ala agoyaene kafilava higeno tavino afete hanesie. Ugayagi egayagi humainea kamona ali fatago nehutama yafama hanea kaene ali fatago hulama hiho. 6 Mukia veala Anumaya Koti amaku amamena aligatisia yana agegahae.’ huno kaemaleneane.”
7 Mukia veala Yonitega “Ti falelatesie.” huya neageno Yonia amakaife mage huno hamapaiye “Tamakaya osifaveyagamo nafaneyaga mainetama, havigeage vayamogatama, Anumaya Kotima kaiyeke hulamatesigeno tamaugafa tamagata aisia kanaa aupaa efalote hisia yafena ‘Faletama viho.’ kea ta tamahapaimaine? 8 Hagotetama kefo yatamihena tamakua aiyahae humainayafe tamakaitami kanale kava humainesaya yafema navelisayana tina falelamategahue. Tamakaya ‘Apalahamu nafaneyaga mainone.’ hutama ohiho. Nagaya tamahanepauve Anumaya Kotia ma yafatetila Apalahamu nafaneyaga kanale talo hileasine. 9 Tamakaya yosa kana humainayanagi menia Anumaya Kotia tuna alino yosamo aipalela maleneno kanale alagama oayenea yosa atagino atafi hagayu huno kaegahie.” huno hie.
10 Higeya mukia veamoya mage huya havigae “Tagaya na kava hisune?” huya hae. 11 Yonia mage huno hie “Nago kanomoga tole siotama hanesigekahena siotaa omalesia kanoa nagola afaa amio. Kaveama hanesia kanomoa ania huno kavea omalesia kanomona afaa amino.” huno humaine.
12 Nagoa vayala amaugafaleti takisi mone nealiya vayamoya “Ti falelatesie.” huya emaineya agaife mage huya hae “Hulaveli kanomoga tagaya naa hisune?” huya hae. 13 Hageno amakaifena mage hie “Ala kava kanomoma ‘Naa mone aliho.’ hisia kate aliho. Afa moneamienena oaliho.” huno hie.
14 Nagoa ati vayamoya mage huya havigae “Tagaya naa hisune?” huya hageno amakaifena mage hie “Tamakaya veala hamaetama moneamia oaliho. Havigea hutama alu moneamia ali oamateho. Alisaya moneage muse hutama aliho.” huno nehie.
15 Mukia veamoya Anumaya Kotia amaugafama aligatigahe hutesia kanohe “Aupaa egahie.” huya agava maineya Yonifena tusia amaku amakesa haviya “Yonia ani Kalaisie haya kano mainefi?” huya humainae. 16 Hageno Yonia kenonaamia mage huno hie “Nagaya titeti fale nelamatoanagino haenagama nago kano esiana Alu Aotage Avamutetiene ataletiene falelamategahie. Ani kanomoa tusia tokiyaa hanea kanogino nagaila ago nagasemaineanagina nagaya afa kano mainoanagina agai aiyale ayesuana onategahie. 17 Agaya sipeti ayopaa alilineno vitimo anoyaa fu huno haletaleno alagaa alino nopi halaya humalegahigi anoyaa ata tegelege nehia atafi kaetalegahie. Ani avinamoma hia kava huno veala fako faka hugahie.” huno nehie. 18 Mani kene alu ke alu kene Anumaya Kotina kanale kea hamapaiye.
19-20 Helotia Gavana kanomoa mukia kefo ya humainea yafeene aganaamo aala Helotiasina kumai heno vigeno alitenea yafeene Yonia aufi ke ayesali huno humainea keleti Helotia mukia kefo ya humainea yana agaseno Yonina nofi hutene.
Yonia Yisasina ti faletene.
21-22 Nofila hu oatenegeno Yonia mukia veala tina fale neamategeno Yisasia anile egeno agaila fale neategeno Anumaya Kotitega ke huno havigegeno ikamoa aihagalo higeno Alu Aotage Avamumoa nama kana huno agaitega enelavigeno ikapinagati age aino mage huno hie “Kagaya nagaini nafanemoga kagaifena aluya huno nahau nayamopafi nenagea nenimoga kagaifena aluya huna musekaa nehue.” huno humaine.
Yisasina totoamogami amakie.
23 Yisasia tetia (30) kafua hanegeno aliyamaa aepa hemaine. Mukia veamoya agaifena “Yosefe nafane maine.” huya hae.
Yosefena nefa agia Helie.
24 Helina nefa agia Matatae.
Matatana nefa agia Livaie.
Livaina nefa agia Melekie.
Melekina nefa agia Yanaie.
Yanaina nefa agia Yosefea.
25 Yosefena nefa agia Matatiasia.
Matatiasina nefa agia Amosia.
Amosina nefa agia Nahumia.
Nahumina nefa agia Esalia.
Esalina nefa agia Nagaia.
26 Nagaina nefa agia Matie.
Matina nefa agia Matatiasie.
Matatiasina nefa agia Semenie.
Semenina nefa agia Yosekie.
Yosekina nefa agia Yotae.
27 Yotana nefa agia Yoananae.
Yoananana nefa agia Lesae.
Lesana nefa agia Selupapelie.
Selupapelina nefa agia Sealitieloe.
Sealitielona nefa agia Nelie.
28 Nelina nefa agia Melekie.
Melekina nefa agia Atia.
Atina nefa agia Kosamae.
Kosamana nefa agia Elamatamae.
Elamatamana nefa agia Eae.
29 Eana nefa agia Yosuae.
Yosuana nefa agia Eliesae.
Eliesana nefa agia Yolimae.
Yolimana nefa agia Matatae.
Matatana nefa agia Livaie.
30 Livaina nefa agia Simionie.
Simionina nefa agia Yutae.
Yutana nefa agia Yosefee.
Yosefena nefa agia Yonamae.
Yonamana nefa agia Eliakimae.
31 Eliakimana nefa agia Meleae.
Meleana nefa agia Menae.
Menana nefa agia Matatae.
Matatana nefa agia Natanae.
Natanana nefa agia Tevitie.
32 Tevitina nefa agia Yesie.
Yesina nefa agia Opetie.
Opetina nefa agia Poasie.
Poasina nefa agia Salamonie.
Salamonina nefa agia Nasonia.
33 Nasonina nefa agia Aminatapie.
Aminatapina nefa agia Atamie
Atamina nefa agia Anie.
Anina nefa agia Hesalonie.
Hesalonina nefa agia Pelesie.
Pelesina nefa agia Yutae.
34 Yutana nefa agia Yekopue.
Yekopuna nefa agia Aisakie.
Aisakina nefa agia Apalahamue.
Apalahamuna nefa agia Telae.
Telana nefa agia Nahoe.
35 Nahona nefa agia Selukie.
Selukina nefa agia Leue.
Leuna nefa agia Pelekee.
Pelekena nefa agia Epee.
Epena nefa agia Selae.
36 Selana nefa agia Kainanie.
Kainanina nefa agia Apakasatie.
Apakasatina nefa agia Siemie.
Siemina nefa agia Noae.
Noana nefa agia Lamekae.
37 Lamekana nefa agia Metuselae.
Metuselana nefa agia Enokie.
Enokina nefa agia Yaletie.
Yaletina nefa agia Mahalalelie.
Mahalalelina nefa agia Kenanie.
38 Kenanina nefa agia Enosie.
Enosina nefa agia Setie.
Setina nefa agia Atamue.
Atamuna nefa agia Anumaya Kotie.

- Luku
- <
- 3
- >

© 2002 Wycliffe Bible Translators, Inc.