- Leveleseni
- <
- 10
- >

10
Ensole kanomoa avoma kaemale omana Yonina amigeno nemaine.
1 Anile nagaya Yonina agoana nagola tokiyaage ensole kanoa ikapinagati elavino egena age-mainoe. Ani ensole kanomo augafamona siamoa alino anovai-tegeno anutela fulagenamoa maleno kagi-mainegeno augosamoa yagemoma hia kava huno aivasa nehigeno tole aiyamoa ata anefemo nehia tunage yosa kana nehigeno emaine. 2 Egena agogeno nagola osi avona ayapi hanegeno tamaga aiyamoa hagelimo agupile ayegeno haoga aiyamoa mopafi ayegeno huteno aye hala hale humaine. 3 Humaineno agema aiyana laiyoni afumoma vale vale nehia avamete huno keha keha nehigeno sevenia (7) akali kalu ko nelino tusiya huno monagemoa humaine. 4 Sevenia (7) akali kaluma hia kea havitena avopi ago kaegahe huanagi ikapinagati nago kea falote huno mage huno higena havue “Sevenia (7) akali kaluma hia kea avopina okaeka fala-kilio.” huno higena havue.
5 Havugeno timo agupileene mopafienema aiya aye hala halema hu-mainegena agoa ensole kanomoa tamaga ayana ikate alisaga hie. 6-7 Huteno mage hie “Haimuene kanogino Anumaya Kotia mukia kanafina maige maige huno ikaene ikapinaga hanea yaene mopaene mopafima hanea yaene hageliene hagelipima hanea yayagaene talo hu-malenea kanomo agile tamage nehue. Anumaya Kotia nagoene agava omaigahigi seveni (7) molia ensole kanomoa agaia ufena hugahe nehinageno Anumaya Kotia nayoma falakino hanea kea, agaia aliyama ali-mainaya amaune vayama hamapai-mainea kemoa falote huno tamage hugahie.” huno hie.
8 Higena hagoteno ikapinagatima higena havua kemoa eteno nagoene mage huno hie “Hagelimo agupileene mopafiene aiyama aye hala hale huno heti-maiya ensole kanomo ayapima hanea ali vakaye-linea avona kagaya molio.” huno hie. 9 Higena ani ensole kanomote vuaamona mage huna hue “Kagaya ani osi avo omana namio.” huna hugeno mage huno nahapaiye “Kagaya alika no. Nesanana kavayafina tumemo timoma hia kava huno hagaage hugahianagi nakaisanana kaipafinaga atuage hugahie.” huno hie. 10 Higena ani osi avona ensole kanomo ayapiti alina nogeno navayafinaga tumemo timoma hia avamete huno hagaage hianagi nenama nakauvana naipafinaga atuage humaine.
11 Higeya Yoninia mage huya nahapaiye “Kagaya nagoene alu amaugafa kalimai veanene, alu kote kote mainaya veanene, alu make lu make neaiya veanene ala sauve veanenefena kaune kea laga huka hamapaigane.” huno nahapaiye.

- Leveleseni
- <
- 10
- >

© 2002 Wycliffe Bible Translators, Inc.