- Aposolo
- <
- 6
- >

6
Sevenia (7) vayafe Aposolo vaya amaya hiho huya humatenae.
1 Kasagoya veamoya Yisasi kea haviya amakupi maleneya amaku aminaya kanafina nagoa ani veamoya Kaliki ke havilinaya vea mainagi nagoa veamoya Hipalu ke havilinae. Kaliki kema havilinaya veamoya mage hae “Tagai megusa aneyaga havi kava hutama osi kanoa kavela neamamiyanagi Hipalu amakema neaiya megusa aneyaga kasagoya kave neamamiye.” huya amaipa haviya huya ke vai-mainae. 2-3 Kema vaiya yafe Yisasina tuelufua (12) Aposolo anagaamoya mukia Yisasina amakuama aminaya veafe ke hageya ageya mage huya hae “Havigu tagaya Yisasi ke hamanepauna aliyatia ataleta kavema fako faka hisunana haviya huyafenagi nafunaganagatama tamakaitami amunotamifi atiyetama sevenia (7) kanale amaku amakesaene vayama, mainesigenoma Alu Aotage Avamumoa amakupima hiya humainenageya veaamimogami amaulagafima kanale kavama nehisaya vayafe atiyetama ani aliyatela humatesune. 4 Humategahunanagi tagaya mukia yupa nunamu huta havige havige nehuta Yisasi kea hamapaige hamapaige huta maigahune.” huya humainae. 5 Hageya mukia veamoya mani kea haviteya muse nehuya ani vayala hapaliya humataya vayala Sitivenia, Yisasi kea aguafi tokiyaage huno malegeno Alu Aotage Avamumoa agupina hiya humainea kanoene Filipiene Polokolasiene Nikanaene Timoniene Pamenasiene Nikolasie. Nikolasia Atioku kanoa nayona Yuta nofi kanoa omaineanagi eayamo “Yuta vayamogami Anumaya Kotiamimo ke alina nagupi malegahue.” huno Isaleli nofi vayapi maineane. 6 Ani vayala amavalageya Aposolo vayatega ageya ani vayamogami amanute amaya maleya nunamuna humatenae. 7 Anumaya Koti kemoa mukia kotega ute ete higeya kasagoya Yelusalemu nemaiya veamoya Yisasi kea haviya amakupina malenae. Kasagoya mono note kava vayayagaene ania huya Yisasi kea aliya amakupi maleya amametiti humainae.
Yuta vayamoya Sitivenina kaiyeke hutenae.
8 Sitivenia tusia kanale kanogino kayone hisia yaene tokiyaaene agupina hiya humainegeno tusiya huno ani vayapina tokiya avame yana humaine. 9 Ania nehianagi nagoa vayamoya hetiya Sitiveniene ke nevaiye. Ani vayala miya oali vaya maiteya eteya afaa maineya nago mono nopi nevaya vayale. Sailinia vayaene Alekasatalia vayaene nagoa vayala Silisia vayaene Esia vayaene Sitivenina ke vaitenae. 10 Kea vaitayanagi Alu Aotage Avamumoa hamaegeno kanale agu agesaene kanomo kea amigeno humaine. Higeno amakai kemoa Sitiveni kemona oagasene. 11 Oagasegeya nagoa vayafe “Sitivenifena havige hutesageta mone lamamigahune.” huya hageya ani vayala mage mo hae “Mani kanomoa Mosesefeene Anumaya Kotifeene tusiya huno hu-haviya hunategeta havimainone.” huya mo humainae. 12 Mani kema haya yafe mukia vayamoyaene vayatamaene kahegi kema havilinaya anagamogamina amakuamoa haviya higeya Sitivenina motafa huya Kanisole vayate avaleya umainae. 13 Uteya nagoa havigema nehaya vayala amavaleya hetimatageya ani vayamoya mage hae “Mani kanomoa mukia yupa tagaila alu aotage mono notiene kahegi kene huno haviya hie. 14 Higeta havunana Yisasia Nasaleti kanomoa ma ala mono nona alina lagaya vaineatalena ‘Mosesema tahapai-mainea kahegi kea ataletama alu kava hiho.’ huno higeta havimainone.” huya hae. 15 Nehageya mukia Kanisolefi mainaya vayamoya Sitivenina aulu hayana augosamoa alave alave nehuno ensole vayamogami amaugosamoma nehia kava higeya age-mainae.

- Aposolo
- <
- 6
- >

© 2002 Wycliffe Bible Translators, Inc.