- Leveleseni
- <
- 15
- >

15
Sevenia (7) ensole vayamoya sevenia (7) havi yatafa atafa hulinae.
1 Nagaya Yonina nagola tusia tokiyaage alegana avame yana ikapinaga falote higena agoana maa humaine. Sevenia (7) ensole vayamoya anile maineya sevenia (7) havi yatafana veamogami haenagalafa falote hisia ali haviya humatesia yana atafa hulinae. Anima ali haviya humatesia yana hano hisigeno Anumaya Kotina aipamoma ata nelea yana agola hano hugahie.
2 Nagaya agoana nagola hageli kotuna galasi kana huno alave alave nehigeno amunoafina ata nelegena age-mainoe. Ani kotute mukia veamoya “Kefo afai afuene amayateti talo hu-malenaya amefeenena agia alisaga ohugahunagi. Agiene napamaaene taugafalega okaegahae.” huyama ani afumona agase-mainaya veamoya ani hagelimo agegayale heti-maineya Anumaya Kotima amaminea yaveya atafa hu-lineya yagamea humainae. 3 Ani veamoya Mosesea Anumaya Koti aliya kanomo yagamene Sipi sipi nafanemo yagamene huya maa humainae
“Ala Anumaya Kotigae tusia tokiyakaa haneanagika mukia humainana yamoa kanaleya huka talo hanageta tagaya neagonageno tamayoa neaiye. Mukia mopafi veamogamina ala sauve kanoami maineka kava neyagaika kagaikaa auava yakamoa tamagelafa huno fatago humaine. 4 Ala kanomogae kagaikaage nagokemoga kefo yana ohuka alu aotage kanoma mainana yafena hana kanomo kagaifena kolikaa ohugahie? Hana kanomo kagai kagia alisaga ohugahie? Mukia mopafi veamoya kagaya fatago huka mainana auava yakaa ago age-mainaya yafe kagaitega eaamoya kagia alisaga hugahae.” huya yagamefitila humainae.
5 Yagamea nehagena ikapinaga etena agoana mono nopina, kelamagema ali falote nehia nona, alu aotage seli nona yaki-mainegena age-mainoe. 6 Neagogeya sevenia (7) ensole veamoya sevenia (7) yayaga veama ali haviya humatesaya yama atafa hu-linaya ensole vayamoya mono nopitila hati-laviya kumatega emainae. Ani veamoya oniya ohu kenamoa alave alave huno efeage humainea kena fai-lineya kanileta yafateti talo humale nofila amaifiyafale ayegalaki-lineya emainae. 7 Ageno foa (4) hamaimuene anagamogami amunopitila nago kanomoa eaamo sevenia (7) yopa kanileta yafateti talo humale yopayaga ali-lino amamine. Ani yopayagafina Anumaya Kotia maige maige huno mainea kanomona haima vaigeno aipamoa atama nelea yana ani yopafina havate-maine. Havate-mainegeno alino sevenia (7) ensole veala ani yopayaga me mamine. 8 Me mamigeya Anumaya Kotina tokiya hale yamaaene himamuaene halina kana huno ani mono nopina havate-maine. Havate-maineanagiya nagoa veamoya ani nopinaga haiya ofalenae. Ofalenayanagiya sevenia (7) ensole veamoya anima sevenia (7) ali haviya humatesaya aliyaamia ali hano hutesageya veamoya eteya ani nopinaga hai-falegahae.

- Leveleseni
- <
- 15
- >

© 2002 Wycliffe Bible Translators, Inc.